**Narva-Jõesuu** (ruski: *Усть-Нарва*) je grad (*linn*) od 2,664 stanovnika na sjeveroistoku Estonije u Okrugu Ida-Viru.

Geografske karakteristike
-------------------------

Narva-Jõesuu znači i na estonskom i na ruskom **Ušće Narve**, jer leži na ušću rijeke Narve u Finski zaljev, odmah pored ruske granice. Od grada Narve je udaljena 14 km.

Najvažniji resurs Narva-Jõesuua je 12 km duga pješčana plaža (7,5 km unutar granica grada). 
Ona, more i borova šuma pomogli su da postane ljetovalište.

Najveći broj građana Narva-Jõesuua su Rusi, a Estonci su manjina iako im se udio nakon 1990-ih značajno povećao.

Historija
---------

Ušće Narve od davnina je bogato ribom, što potvrđuje dokument Woltera Plettenberga, Velikog majstora Livonskog reda iz 1503. kojim je dozvolio lokalnim seljacima da ribare i grade kolibe na lijevoj obali rijeke.

Prvo stalno naselje pomoraca i ribara spominje u dokumentu koji je potpisao švedski kralj Karl XI 1688.

Od kraja 17. vijeka spominju se sela; Jegge Suu (1759), See-Mündung (1764), Meresuu (1798), Jõesuu (1803), Narowa-Mündung (1886).

Kad je 1799. carinarnica iz Magerburga preseljena je na lijevu obalu rijeke, uz nju je počelo rasti naselje sa njemačkim imenom *Hungerburg* kao prednja luka Narve. To ime ustalilo se i za ruske vladavine kao *Гунгербург*, tad su osnovana i prva poduzeća; brodogradilište, tvornica namještaja, sušara ribe.

Narva-Jõesuu je izrasla u ljetovalište nakon završetka Baltičke željeznice, čemu je puno pomogao Adolf Hahn, gradonačelnik Narve od 1873. koji je došao iz Sankt Peterburga i Moskve. 
Narva-Jõesuu je 1894. dobila službeni status ljetovališta, nakon tog su 1896. izgrađene terme, a 1902. i Salzmannov sanatorij.

Narva-Jõesuu je 1917. dobila status trgovišta (*alevik*), a 1934. je postala kvart grada Narve.

Za Drugog svjetskog rata dobar dio grada je uništen. Obnovljen je već 1945. a od 1990. ponovno ima status ljetovališta.

Privreda
--------

Dok je 1989. bilo zaposleno 54% stanovnika, njihov broj je 2000. spao na 27%.
To se desilo nakon bankrota tvornice ribljih konzervi - 2003.
Danas je jedina djelatnost turizam, koji isto tako neide baš sjajno.

Pobratimski gradovi
-------------------

Narva-Jõesuu ima ugovore o prijateljstvu sa gradovima;

* Finska Imatra, Finska
* Rusija Kronštat, Rusija
* Danska Billund, Danska

Izvori
------

1. 1 2 3 4 5  „*Estonia: Counties, Cities and Towns*" (engleski). City population. Pristupljeno 12.12. 2021.
2. 1 2 3 4 5 6 7 8 9 10 11   „Narva-Jõesuu" (estonski). Eesti Entsüklopeedia. Pristupljeno 12.12. 2021.
3. ↑   „Города-побратимые" (ruski). Narva-Jõesuu Linn. Pristupljeno 12.12. 2021.

Vanjske veze
------------

***Narva-Jõesuu*** na Wikimedijinoj ostavi

* *Narva-Jõesuu Linn* (službene stranice) (`et`)

| * p
* r
* u
Gradovi u Estoniji |
| --- |
| 
* Abja-Paluoja
* Antsla
* Elva
* Haapsalu
* Jõgeva
* Jõhvi
* Kallaste
* Kärdla
* Karksi-Nuia
* Kehra
* Keila
* Kilingi-Nõmme
* Kiviõli
* Kohtla-Järve
* Kunda
* Kuressaare
* Lihula
* Loksa
* Maardu
* Mõisaküla
* Mustvee
* Narva
* Narva-Jõesuu
* Otepää
* Paide
* Paldiski
* Pärnu
* Põltsamaa
* Põlva
* Püssi
* Rakvere
* Räpina
* Rapla
* Saue
* Sillamäe
* Sindi
* Suure-Jaani
* Tallinn
* Tamsalu
* Tapa
* Tartu
* Tõrva
* Türi
* Valga
* Viljandi
* Võhma
* Võru

 | Coat of arms of Estonia |
| Jaanilinn (Ivangorod) i Petseri (Pečori) anektirani su od strane Sovjetskog Saveza 1945. godine te su danas dio Rusije. |